open-index/open-wikipedia-markdown huggingface dataset:
Candy Manson

**Candy Manson**, echte namme: **Karolina Kot** (Chicago, 11 novimber 1983 – Los Angeles, 15 jannewaris 2022), wie in Amerikaansk neakenmodel, stripper en pornografysk aktrise fan Poalsk etnysk komôf, wa har namme oft ek wol (mis)stavere wurdt as Candy Mansion of Candy Mason. Neffens har offisjele opjefte is se 1.60 m, mei in gewicht fan 55 kg. Hja stiet benammen bekend om har grutte boarsten, fan kupmaat 34G, dy't se krigen hat troch in boarstfergruttingsoperaasje te ûndergean.

## Libben
### Karriêre
Manson wie hikke en tein yn Chicago, yn 'e steat Illinois. Se is de dochter fan Poalske ymmigranten, en waard strang roomsk grutbrocht. Neffens eigen sizzen waard hja ûntfamme doe't hja 16 jier wie. Op har achttjinde, yn 2001, sette se útein mei te wurkjen as stripper yn ferskate stripklubs yn Chicago. Dêrta liet Manson har boarsten fergrutsje oant kupmaat 34DDD. Teffens posearre se as neakenmodel foar ferskillende neakenblêden en wurke se as fetysjmodel foar bondaazjefideo's en om fetysjdracht (lateks guod, foar it meastepart) te showen. Neigeraden dat hja mear súkses krige, begûn se as *[[stripper|feature dancer]]* by stripklubs yn 'e hiele Feriene Steaten lâns te reizgjen. Yn 2005 wûn se in neakenmodellewedstryd en waard se útroppen ta Miss Nude Galaxy.

Datselde jiers, doe't se 22 wie, makke Manson har debút yn in pornografyske film. Yn 2007 waard se nominearre foar in AVN Award (de Oscar fan 'e pornoyndustry) yn 'e kategory bêste nije stjer. Yn maaie 2008 liet se har boarsten nochris fergrutsje, no oant kup 32G. Om fan 'e operaasje te bekommen gie se der doe oardel jier tuskenút, mar yn 2010 makke se in comeback. Neffens de Internet Adult Film Database (IAFD) hie Manson yn mear as 170 pornofilms spile, û.m. foar sokke foaroansteande labels as Evil Angel, New Sensations, Red Light District, ClubJenna, Third Degree Films, Platinum X Pictures, Digital Sin, Score, Elegant Angel, Zero Tolerance, Pure Play Media, Jules Jordan Video, Hustler Video, Extreme Associates, Sin City, Wicked Pictures, Digital Playground, Devil's Film en Adam & Eve. Ek wurke se in protte foar pornosites as Reality Kings, Brazzers en *[[Kink.com]]*. Njonken har aktearwurk is se ek noch altyd aktyf as stripper en fetysjmodel.

### Ferstjerren
Manson kaam op 15 jannewaris 2022 te ferstjerren yn har wenplak Los Angeles. Hja waard 38 jier. In famyljelid makke har dea bekend fia Instagram. Oer it hoe en wat waard fierders neat meidield.

## Prizen en nominaasjes

## Keppelings om utens
* Offisjele webside fan Candy Manson
* Biografy en filmografy fan Candy Manson yn 'e Internet Movie Database (IMDb)
* Biografyske gegevens en filmografy fan Candy Manson yn 'e Internet Adult Film Database (IAFD)
Trinity St. Clair

**Trinity St. Clair**, echte namme ûnbekend (Redding (Kalifornje), 3 febrewaris 1990), is in Amerikaansk neakenmodel, stripper en pornografysk aktrise fan etnysk Italjaansk komôf, dy't yn it ferline ek wol gebrûk makke hat fan 'e artystenamme Taylor Jean, en wa har namme oft ek wol (mis)stavere wurdt as Trinity St. Claire. Neffens har offisjele opjefte is se 1.55 m, mei in gewicht fan 43 kg.

## Libben en karriêre
Trinity St. Clair is hikke en tein yn Redding, yn 'e steat Kalifornje. Se waard grutbrocht troch har mem, yn in brutsen gesin. Op 'e middelbere skoalle koe se goed meikomme, mar se wie net populêr, en hat harsels yn dy libbensfaze omskreaun as in "*band geek*", mei't se yn 'e skoalleband de ksylofoan, de tromboane en de klarinet spile. Nei't se slagge wie foar har middelbere-skoaleksamen studearre St. Clair psychology, dêr't se in bachelorstitel yn behelle.

Se wie fan doel en spesjalisearje har yn 'e bernepsychology, mar yn 2010 rekke se belutsen by de pornoyndustry en datselde jiers noch makke se har debút yn in pornografyske film. Neffens de Internet Adult Film Database (IAFD) hat se sûnt yn krapoan hûndert pornofilms spile, û.m. foar sokke foaroansteande labels as Adam & Eve, Evil Angel, Wicked Pictures, Digital Sin, New Sensations, Zero Tolerance, West Coast Productions, Pure Play Media, Devil's Film, Diabolic Video en Jules Jordan Video.

Yn april 2012 tekene St. Clair in kontrakt mei OC Modeling, in foaroansteand ympressarioburo yn 'e Amerikaanske pornoyndustry. Se hat ûnderwilens twaris nominearre west foar in AVN Award (de Oskar fan 'e pornowrâld).

## Prizen en nominaasjes

## Keppelings om utens
* Offisjele webside fan Trinity St. Clair
* Biografy en filmografy fan Trinity St. Clair yn 'e ''Internet Movie Database'' (IMDb)
* Biografyske gegevens en filmografy fan Trinity St. Clair yn 'e ''Internet Adult Film Database'' (IAFD)
Mya Nichole

**Mya Nichole**, echte namme: **Nicole McKay** (Indianapolis, 23 juny 1984), is in rêstend Amerikaansk neakenmodel en pornografysk aktrise fan mingd Amerikaansk-Skotsk-Tsjechysk- Brazyljaansk etnysk komôf, dy't yn it begjin fan har karriêre ek wol gebrûk makke fan 'e artystenammen Mya McKay en Andrianna Luxe. De namme dêr't hja úteinlik ûnder bekend wurden is, waard ek wol (mis)stavere waard as Maya Nicole, Mya Nicole. 

## Libben en karriêre
Mya Nichole is hikke en tein yn Indianapolis, yn 'e steat Indiana. Hja rekke yn 2006 foar it earst by de Amerikaanske pornoyndustry belutsen en makke yn 2007, doe't se 23 jier wie, har debút yn in pornografyske film. Se sette útein mei solosênes en lesbyske pornografy, mar stapte al rillegau oer nei heteroseksuële produksjes. Dêrby skaaiden har films gauris út nei anale seks en dûbele penetraasje. Fierwei it grutste part fan har oeuvre waard makke foar ynternetwebsiden as *[[BangBros]]*, *[[Brazzers]]* en *[[Kink.com]]*. Neffens de Internet Adult Film Database (IAFD) spile se dêrnjonken yn totaal yn 95 films, û.m. foar sokke foaroansteande labels as *[[Evil Angel (filmstudio)|Evil Angel]]*, *[[Third Degree Films]]*, *[[Pure Play Media]]*, *[[Diabolic Video]]*, *[[Zero Tolerance (filmstudio)|Zero Tolerance]]*, *[[Penthouse (fideolabel)|Penthouse]]*, *[[Digital Sin]]*, *[[Jules Jordan Video]]*, *[[ClubJenna]]*, *[[Vivid Entertainment]]*, *[[Devil's Film]]*, *[[Red Light District]]* en *[[Shane's World]]*.

Nichole stie bekend om har grutte ferskaat oan tatoeaazjes, wêrûnder ien fan in draak yn har nekke, in each fan Hoarus op har lofterskouderblêd, in grutte krusifiks oer har hiele rêch, blommen oan in klimplant om har rjochterearm hinne wuolle en op har knokkels "D O L L" (rjochterhân) en "F A C E" (lofterhân). Dernjonken hie se ferskate piersings, û.m. yn har tonge, har nâle en har klitoris. Neffens har offisjele opjefte wie se ûnder har karriêre 1.65 m, mei in gewicht fan 50 kg en kupmaat 32D, dy't se krigen hie troch yn desimber 2008 in boarstfergruttingsoperaasje te ûndergean. Neffens eigen sizzen is Nichole biseksueel en jout se de foarkar oan froulju, mar se hat ûnder har karriêre teminsten mei ien manlike kollega in relaasje hân. Oars as dat by de measte pornoaktrises it gefal is, ûnderhâldt Nichole in goede relaasje mei har mem. 

Yn 2009 sleepte Nichole in nominaasje yn 'e wacht foar in *[[AVN Award]]* (de *[[Oskar]]* fan 'e pornowrâld), yn 2010 folge troch noch fiif oaren fan sokke nominaasjes. Yn 2013 loek se har úteinlik út 'e pornoyndustry werom.

## Prizen en nominaasjes

## Keppelings om utens
* Offisjele webside fan Mya Nichole
* Biografy en filmografy fan Mya Nichole yn 'e ''Internet Movie Database'' (IMDb)
* Biografyske gegevens en filmografy fan Mya Nichole yn 'e ''Internet Adult Film Database'' (IAFD)
* Fanwebside wijd oan Mya Nichole
CNN USA

**CNN USA** is in Amerikaanske kabel- en sattelyttillefyzjestjoerder dy't yn 'e Feriene Steaten Ingelsktalige nijsprogramma's en eftergrûnrubriken útstjoerd. De offisjele namme is sljochtwei **CNN**, dat foar *Cable News Network* ("Kabeltillezyzje-nijsnetwurk") stiet, mar bûten de Feriene Steaten wurdt ornaris fan CNN USA (of ek wol fan CNN/U.S.) sprutsen om betizing foar te kommen mei de susterstjoerder CNN International, dy't yn 'e rest fan 'e wrâld bekend stiet as "CNN". CNN USA waard yn 1980 oprjochte troch tillefyzjeprodusint Ted Turner, as de earste foltiidsnijsstjoerder fan 'e wrâld. De stjoerder is eigendom fan 'e *[[Turner Broadcasting System]]*-difyzje fan 'e mediagigant *[[Time Warner]]*.
__TOC__
## Beskikberens en susterkanalen
Yn augustus 2010 wie CNN USA beskikber yn mear as 100 miljoen Amerikaanske húshâldings en 890.000 Amerikaanske hotelkeamers. De stjoerder is ek fia kabel en satellyt beskikber yn Kanada. It haadkertier is it saneamde *CNN Center*, yn Atlanta, yn 'e Amerikaanske steat Georgia. CNN USA hat ferskate susterkanalen, wêrfan't CNN International fierwei de bekendste is. In folsleine opsomming is:
* CNN Airport (in nijsstjoerder dy't him spesifyk rjochtet op fleanfjilden en lofthavens yn 'e Feriene Steaten; bestiet sûnt 1992)
* CNN Chile (in Sileenske nijsstjoerder; sûnt 2008)
* CNN en Español (in Spaansktalige stjoerder dy't him rjochtet op sawol Latynsk-Amearika as de Latino-mienskip yn 'e Feriene Steaten; sûnt 1997)
* CNN International (in ynternasjonale nijsstjoerder; sûnt 1985)
* CNN-IBN (in Yndiaaske nijsstjoerder; sûnt 2005)
* CNNj (in Japanske nijsstjoerder; sûnt 2010)
* CNN Türk (in Turkske nijsstjoerder; sûnt 1999)
* HLN (*Headline News*, in Amerikaanske nijsstjoerder mei in ferlykbere programmearing as CNN USA; bestiet sûnt 1982)
* n-tv (in Dútsktalige nijsstjoerder dy't eigendom is fan 'e RTL-groep, mar nau gearwurket mei CNN; sûnt 1992)

## Ophefte susterkanalen
Susterkanalen dy't ûnderwilens net mear besteane, wiene:
* CNN+ (1999-2010; Spaansktalige nijsstjoerder rjochte op Spanje)
* CNN Checkout Channel (1991-1993; in nijsstjoerder dy't him spesifyk rjochte op supermerken en oarsoartige winkelbedriuwen om 'e klanten yn 'e rige foar de kassa wat te jaan om nei te sjen)
* CNN.com Live (?-2005; Ingelsktalige *online* nijsstjoerder)
* CNNfn (1995-2004; Ingelsktalich finansjeel nijskanaal)
* CNN Italia (1999-2003; Italjaansktalige *online* nijsstjoerder)
* CNN Pipeline (2005-2007; Ingelsktalige *online* nijsstjoerder, ferfong CNN.com Live)
* CNN Sports Illustrated (CNNSI; 1996-2002; Ingelsktalich sportkanaal y.g.m. it toanoanjaande tydskrift *[[Sports Illustrated]]*)
Jehannes Janssonius

**Jehannes Janssonius** (*Jan Jansz.*; ek *Ioannis*, *Io(h)annem*; *Ianssonii*, *Ianßonium* of *Joannem Janssonium (Juniorem)* (Arnhim, 1588 - Amsterdam, july 1664) wie in Nederlânsk kartograaf, printer en útjouwer.

## Famylje
In soad boekdrukkers, útjouwers en kartografen wiene yn dy tiid oan elkoar besibbe: 
* Elisabeth Janssonius (1615-1681), dochter fan Jehannes Janssonius, wie troud mei Jehannes van Waesberghe (1616-ca. 1681), in neisiet út it oarspronk Antwerpske boekdrukkerslaach Van Waesberghe.
* Catharina van Waesbergen, boaske mei Abraham Elsevier. 
* Marguerite van Waesbergen wie de mem fan Andries van Hoogenhuysen. 

Hy wie de skoansoan fan Jodocus Hondius dy't wer de skoanheit fan Pieter van den Keere wie. Dy Pieter wie wer in healbroer fan Petrus Bertius.

## Kaarten

Ofbyld:Africa North 1650, Jan Janssonius (4159266-recto).jpg| Noard-Afrika 1650
Ofbyld:1657 map Polus Antarcticus.jpg| Antarktika 1657
Ofbyld:Seven United Netherlands Janssonius 1658.jpg|Nederlân 1658
Ofbyld:Plan de Paris en 1657.JPG| Parys 1657


## Keppelings om utens
* ''Atlas ou Representation du Monde Universel'', 1633; Ingelân, Skotlân, Ierlân, Skandinaavje, Frankryk, de Nederlannen
* ''Atlas ou Representations du Monde Universel Tome second'', 1633; Dútslân, Italie, Grikelân, Afrika & Amearika
* ''Atlas Novus, sive Theatrum Orbis Terrarum'', 1646; Jeropa, Azië, Afrika & Amearika 
* Atlantis Majoris Quinta Pars .. cui adjunctus est Orbis Antiquus et Graecia Parallela  1650
* ''Atlantis Majoris Quinta Pars'' 1657
* Universiteitsbibleteek fan Amsterdam, stêdeboeken fan Janssonius
* Universiteitsbibleteek fan Amsterdam, stêdeboeken fan Janssonius
Assiniboine

"**Assiniboine**" of "**Assiniboin**" hat yn de Wikipedy ferskate betsjuttings:

## Yndianen
* de Assiniboin (folk) (Ingelsk: *Assiniboine*), in Yndiaansk folk yn Noard-Amearika
** it Assiniboin (taal) (Ingelsk: *Assiniboine*), de taal fan 'e Assiniboin
** de Assiniboin en Sû fan it Fort Peck Yndianereservaat fan Montana (*Assiniboine and Sioux of the Fort Peck Indian Reservation of Montana*), in federaal erkende Assiniboin-stamme yn 'e Amerikaanske steat Montana

## Geografyske oantsjuttings
### Plakken
;Feriene Steaten
*Fort Assinniboine (tink om 'e ekstra n), in militêre fêsting yn 'e steat Montana, yn gebrûk fan 1879 oant1911

;Kanada
* Fort Assiniboine (Alberta), in útbuorren yn 'e provinsje Alberta

### Oare geografyske oantsjuttings
* Assiniboine (rivier), in rivier yn westlik Kanada
* Mount Assiniboine, in berch yn 'e Rocky Mountains fan westlik Kanada
Fort Belknap Yndianemienskip

De **Fort Belknap Yndianemienskip** (Ingelsk: *Fort Belknap Indian Community*) is in federaal erkende Yndiaanske stamme-organisaasje yn 'e Feriene Steaten, mei in eigen reservaat yn 'e steat Montana. De organisaasje waard oprjochte waard yn 1888, en it haadkertier is fêstige yn Harlem, yn Montana.

## Demografy
De Fort Belknap Yndianemienskip hat 6.400 leden. Dat binne etnyske Gro Wânt (*Gros Ventre*), in Algonkwynsk folk, en Assiniboin, in Sûaansk folk. De opspjalting fan 'e stamme neffens etnyske linen komt del op sa'n 3.700 Gro Wânt en likernôch 2.600 Assiniboin.

## Reservaat
It reservaat fan 'e Fort Belknap Yndianemienskip is it Fort Belknap Yndianereservaat (*Fort Belknap Indian Reservation*) fan noardlik Montana. Dêr wennen yn 2010 krapoan 2.900 minsken. It reservaat hat in oerflak fan goed 2.600 km² en it haadplak is Fort Belknap Agency, dat oan 'e noardlike grins fan it reservaat leit, 6½ km besuden de stêd Harlem, dêr't it fan skaat wurdt troch de rivier de Milk.

## Keppelings om utens
● Offisjele webside fan 'e Fort Belknap Yndianemienskip
Fort Belknap Agency (Montana)

**Fort Belknap Agency** [fɔɹt 'bɛlnæp 'e:ʤǝnsi] is in plak yn  Blaine County, yn it noarden fan 'e Amerikaanske steat Montana. Hoewol't it net it haadplak fan 'e *county* is (dat is Chinook), is it wol it haadplak fan it Fort Belknap Yndianereservaat (*Fort Belknap Indian Reservation*), fan 'e Fort Belknap Yndianemienskip (*Fort Belknap Indian Community*). Neffens gegevens fan 'e folkstelling fan 2010 lei it ynwennertal fan Fort Belknap Agency doe op krapoan 1.300 minsken. Yn Fort Belknap Agency binne û.m. it Aniiih Nakoda Kolleezje en it Belknap Sikehûs fêstige.
__TOC__
## Skiednis
Fort Belknap Agency waard yn 1878 stifte as in agintskip fan it Amerikaanske Buro fan Yndiaanske Saken (BIA) dêr't de stammen fan 'e Assiniboin (*Assiniboine*) en de Gro Wânt (*Gros Ventre*) harren yn ferdraggen taseine rantsoenen ôfhelje koene en jierjilden útkeard krigen. Yn 1888 waard it Fort Belknap Yndianereservaat oprjochte, in reservaat dat sûnt troch de Gro Wânt en de Assiniboin dield wurdt.

## Demografy
Neffens gegevens fan 'e folkstelling fan 2000 wie doe fan 'e befolking fan Fort Belknap Agency 4,3% âlder as 65 jier en 41,8% jonger as 18 jier. Fierders bestie 16,8% fan 'e húshâldings út ien persoan, wylst 38,3% fan 'e befolking ûnder de earmoedegrins libbe (foar it befolkingssegmint fan boppe de 65 jier wie dat sels 56,1%). Wat de etnyske opbou fan 'e befolking oangiet, dy wie yn 2000 sa: 95,6% Yndianen; 1,5% Latino's; 1,1% blanken; 0,3% swarten; 1,5% oaren of fan mingd etnysk komôf.
Fort Belknap Yndianereservaat

It **Fort Belknap Yndianereservaat** (Ingelsk: *Fort Belknap Indian Reservation*) is it reservaat fan 'e federaal erkende Fort Belknap Yndianemienskip (*Fort Belknap Indian Community*) yn it noarden fan 'e Amerikaanske steat Montana. It leit yn 'e *countys* Blaine en Phillips, sa'n 65 km súdlik fan 'e Kanadeeske grins, en goed 30 km benoarden de rivier de Missoury.

## Algemien
Neffens offisjele gegevens fan 'e Amerikaanske folkstelling fan 2010 wennen der doe krapoan 2.900 minsken yn it Fort Belknap Reservaat. Dat hat in oerflak fan rom 2.600 km², bûtenreservaatsk beheargebiet ynbegrepen, wêrmei't it yn grutte it fjirde reservaat fan Montana is (fan 7). It haadplak is Fort Belknap Agency, dat oan 'e noardgrins leit, 6½ km besuden de stêd Harlem, dêr't it fan skaat wurdt troch de rivier de Milk. It haadkertier fan 'e stamme is eins yn Harlem fêstige, bûten it eigentlike reservaat.

Njonken Fort Belknap Agency, dat krapoan 1.300 ynwenners hat, telt it Fort Belknap Reservaat noch twa oare wenkearnen: Hays en Lodge Pole. It lân bestiet foar it meastepart út gloaiende flakte, dêr't benammen oan feehâlderij dien wurdt. Yn 2013 waarden yn Fort Belknap fanút it Fort Peck Yndianereservaat wylde bizons reyntrodusearre.

## Skiednis
It Fort Belknap Yndianereservaat waard yn 1888 stifte troch it Amerikaanske Kongres. It waard neamd nei it oarspronklike Fort Belknap, in fêsting fan it Amerikaanske Leger oan 'e rivier de Milk, oardel km súdwestlik fan it hjoeddeistige stedsje Chinook (Montana). Dat fort wie wer ferneamd nei William W. Belknap, in njoggentjinde-iuwske Amerikaanske minister fan Oarloch. It ûntjoech him ta in hannelspost dy't foàr de oprjochting fan it reservaat it feitlike oerheidsagintskip foar de Assiniboin (*Assiniboine*) en Gro Wânt (*Gros Ventre*) yn 'e krite waard. Doe't it reservaat ienris stifte wie, waard lykwols it agintskip fan it Buro fan Yndiaanske Saken (BIA) stifte op it plak dêr't no it dernei ferneamde Fort Belknap Agency leit.

Yn 1935 namen de leden fan 'e Fort Belknap Yndianemienskip harren earste grûnwet oan ûnder de betingsten fan 'e Yndiaanske Reorganisaasjewet fan 1934. Sûnt wurdt it reservaat bestjoerd troch de Rie fan 'e Fort Belknap Yndianemienskip, besteande út in presidint en in fise-presidint mei terminen fan fjouwer jier, en acht riedsleden, fjouwer Gro Wânt en fjouwer Assiniboin, dy't om 'e twa jier keazen wurde. De presidint en de fise-presidint beneame tegearre in siktaris-skathâlder, dy't fjouwer jier op syn post bliuwt.
Ashlynn Leigh

**Ashlynn Leigh**, echte namme ûnbekend (Dallas, 11 maaie 1992), is in Amerikaansk neakenmodel, stripper en pornografysk aktrise wa har artystenamme oft ek wol misstavere wurdt as Ashlyn Leigh. Neffens har offisjele opjefte is se 1.66 m, mei in gewicht fan 57 kg en kupmaat 34B.

## Libben en karriêre
Ashlynn Leigh waard yn 1992 berne yn it Teksaanske Dallas, en groeide op yn Haltom City, in foarstêd fan Fort Worth. Se wurke as stripper en as barkeeper foar't se yn novimber 2010, doe't se achttjin jier wie, foar it earst belutsen rekke by de Amerikaanske pornoyndustry. Hja ferfear dêrop nei Los Angeles, yn 'e steat Kalifornje, en makke yn 2011 har debút yn in pornografyske film.

Neffens de Internet Adult Film Database (IAFD) hat Leigh sûnt yn likernôch 110 pornofilms spile, û.m. foar sokke foaroansteande studio's as *[[Evil Angel (filmstudio)|Evil Angel]]*, *[[Adam & Eve (bedriuw)|Adam & Eve]]*, *[[Hustler Video]]*, *[[Third Degree Films]]*, *[[Elegant Angel]]*, *[[Zero Tolerance (filmstudio)|Zero Tolerance]]*, *[[Devil's Film]]*, *[[New Sensations (filmstudio)|New Sensations]]*, *[[Digital Sin]]* en *[[Pure Play Media]]*. Teffens hat se in protte wurke foar pornosites as *[[Brazzers]]* en *[[Kink.com]]*. Yn 2013 en nochris yn 2014 waard Leigh nominearre foar in *[[AVN Award]]* (de *[[Oscar]]* fan 'e pornoyndustry).

## Prizen en nominaasjes

## Keppelings om utens
* Offisjele webside fan Ashlynn Leigh
* Biografy en filmografy fan Ashlynn Leigh yn 'e ''Internet Movie Database'' (IMDb)
* Biografyske gegevens en filmografy fan Ashlynn Leigh yn 'e ''Internet Adult Film Database'' (IAFD)
Pieter Kluitman

**Pieter Kluitman** (Gouda, 9 jannewaris 1838 - Alkmaar, 19 maaie 1913) wie in útjouwer. Op 20 april 1864 iepene er yn Alkmaar in boekhannel, dy't letter ta utjouwerij Kluitman waakse soe.

Kluitman joech 1891 it boek "Uit het leven van Dik Trom" út. Letter folgen de oare Dik Trom-dielen en bekende rigen as Pietje Bell en De Kameleon. Kluitman hold op mei wurkjen op 20 april 1904, presys 40 jier nei de iepening fan syn boekwinkel; hy die it bedriuw oer oan syn soannen Pieter-Karel en Hendrik-Willem.
Harlem (Montana)

**Harlem** ['hɑɹlǝm] (Assiniboin: Agásam Ti ’Óda; útspr.: [a'ɡa:sam ti 'ʔo:da]) is in stêd yn Blaine County, yn it noarden fan 'e Amerikaanske steat Montana. Neffens in offisjele skatting út 2012, basearre op âldere gegevens fan 'e folkstelling fan 2010, lei it ynwennertal fan Harlem doe op krapoan 840 minsken.

## Demografy
Neffens gegevens fan 'e folkstelling fan 2010 wie doe fan 'e befolking fan Harlem 17,0% âlder as 65 jier en 28,6% jonger as 18 jier. Fierders bestie 33,6% fan 'e húshâldings út ien persoan. Neffens âldere gegevens, fan 'e folkstelling fan 2000, libbe doe 33% fan 'e befolking ûnder de earmoedegrins (foar it befolkingssegmint fan ûnder de 18 jier wie dat 32,8%). Wat de etnyske opbou fan 'e befolking oangiet, dy wie yn 2010 sa: 52,2% Yndianen; 38,1% blanken; 4,0% Latino's; 0,1% Polyneziërs, Melaneziërs en Mikroneziërs; 5,6% oaren of fan mingd etnysk komôf.
Charley Rogers

**Charley Rogers** (Birmingham, 15 jannewaris 1887 - Los Angeles, Kalifornje, 20 desimber 1956) wie in Ingelsk filmakteur, filmregisseur en screenwriter, dy't fral bekend is fan syn Laurel en Hardy-films. Hy die mei as akteur oan 37 films tusken 1912 en 1954 en regissearre 14 films tusken 1929 en 1936. Hy kaam om by in ferkearsûngelok.

## Filmografy <small>(kar-út)</small>
* A Ticket to Red Horse Gulch (1914)
* The Woman God Forgot (1917)
* Two Tars (1928)
* Habeas Corpus (1928)
* Double Whoopee (1929)
* Perfect Day (1929)
* Outside the Law (1930)
* Our Wife (1931)
* Fra Diavolo (1933)
* The Live Ghost (1934)
* Going Bye-Bye! (1934)
* Them Thar Hills (1934)
* Babes in Toyland (1934)
* Bonnie Scotland (1935)
* Tit for Tat (1935)
* The Bohemian Girl (1936)
* Our Relations (1936)
* Way Out West (1937)
* Block-Heads (1938)
* The Flying Deuces (1939)
* A Chump at Oxford (1940)
* Saps at Sea (1940)
* Air Raid Wardens (1943)

## Keppeling om utens
* Charley Rogers yn de IMDb
GLAAD Media Award

De ***GLAAD Media Awards*** binne in groep Amerikaanske prizen dy't sûnt 1990 ienris yn it jier útrikt wurde troch de *[[Gay & Lesbian Alliance Against Defamation]]* (GLAAD), in homorjochte-organisaasje dy't him taleit op 'e bestriding fan homofoby en diskriminaasje basearre op seksuële oriïntaasje yn 'e Amerikaanske media en keunsten. Hja wurde tawiisd op it mêd fan sjoernalistyk, film, tillefyzje, toaniel, muzyk en reklame, as erkenning foar treflike represintaasjes fan 'e homo-, bi- en transseksuële mienskip op dy terreinen.

De winners wurde útornearre by in stimming troch de mear as 700 leden fan GLAAD, wêrby't útgien wurdt fan fjouwer ûnderskate kritearia: earlike en akkurate represintaasje fan 'e homo-, bi- en transmienskip, ynnovaasje en orizjinaliteit, kulturele impact op 'e *mainstream*-maatskippij en algemiene kwaliteit. De útkomsten fan 'e stimming wurde dan foarlein oan in faksjuery dy't de úteinlike winners útkiest op grûn fan 'e útslach en de eigen ekpertize. De *GLAAD Media Awards* wurde tsjintwurdich (2014) útrikt yn tweintich Ingelsktalige en njoggen Spaansktalige kategoryen. Dêrnjonken binne der nochris njoggen bysûndere prizen dy't net-kompetatyf binne en foar in part ek net elts jier útrikt wurde.

## Keppelings om utens
● Offisjele webside fan 'e ''GLAAD Media Awards''
Gay & Lesbian Alliance Against Defamation

De ***Gay & Lesbian Alliance Against Defamation*** ("Homoseksuële & Lesbyske Alliânsje Tsjin Kwealaster"), of **GLAAD**, is in Amerikaanske homorjochte-feriening dy't yn 1985 oprjochte waard troch Vito Russo, Jewelle Gomez en Lauren Hinds. De organisaasje hat mear as 15.000 leden, en twa haadkertieren, ien oan 'e Amerikaanske eastkust, yn New York, en ien oan 'e Amerikaanske westkust, yn Los Angeles.

GLAAD leit him derop ta om 'e Amerikaanske media yn 'e rekken te hâlden, mei as doel om homofoby en oare foarmen fan diskriminaasje tsjin homo's en lesbiënnes, biseksuëlen en transseksuëlen tsjin te gean. Teffens wol de organisaasje wjerssidich begryp tusken de homo-, bi- en transmienskip en heteroseksuële Amerikanen oanmoedigje en stribje nei folsleine lykberjochtiging foar seksuële minderheden. Dêrnjonken ûnderstipet GLAAD mei syn mediaprogramma lytse pleatslike homo-organisaasjes om effektyf mei de bûtenwrâld te kommunisearjen. Jierliks rikt GLAAD de *[[GLAAD Media Award]]s* út oan media-organisaasjes en film-, tillefyzje- en toanielprodusinten dy't yn har wurk de homo-, bi- en transmienskip earlik en oprjocht represintearre hawwe.

## Keppelings om utens
* Offisjele webside fan GLAAD
Peabody Award

De ***Peabody Awards***, folút eins: de ***George Foster Peabody Awards***, binne in groep Amerikaanske prizen dy't ferneamd binne nei de Amerikaanske ûndernimmer en filantroop George Foster Peabody (1852-1938). Se wurde sûnt 1940 ienris yn it jier ynternasjonaal útrikt foar treflike en fertsjinstlike ferslachjouwing troch radio- en tillefyzjestjoerders, *online*-media, produsinten fan nijsprogramma's en yndividuële sjoernalisten en ferslachjouwers.

De *Peabody Awards* binne basearre op kwaliteit ynstee fan populariteit of kommersjeel súkses. Se wurde jiers útrikt oan 25 oant 35 winners út mear as 1.000 meidoggers. Om't de ynskriuwings út in wiid ferskaat oan boarnen en stilen komme, besteane der foar de *Peabody Awards* gjin kategoryen, mar wurde de prizen útrikt foar "treflikens op eigen betingsten". Eltsenien kin in persoan, stjoerder of programma foar de prizen oanmelde, mar dat kostet $300 (foar radio $175).

## Keppelings om utens
● Offisjele webside fan 'e ''Peabody Awards''
Ferslachjouwer

In **ferslachjouwer** of **korrespondint** (de Ingelske term ***reporter*** komt ek foar) is in soarte fan sjoernalist dy't fan nijsfeiten ferslach docht fanôf it plak dêr't it foarfal bart (of bard is). Hoewol't men by it hearren fan it wurd "ferslachjouwer" yn 'e regel yn it foarste plak tinkt oan tillefyzjeferslachjouwing, kin de term likegoed slaan op radio en de skreaune parse. Faak wurde ferslachjouwers foarfêst yn in beskaat part fan 'e wrâld stasjonearre om dêrwei te berjochtsjen. Sa wiene yn it ferline bgl. Haye Thomas en dêrnei Charles Groenhuijsen jierrenlang de korrespondinten fan it *[[NOS Journaal]]* yn 'e Amerikaanske haadstêd Washington, D.C.
Edward R. Murrow Award (Radio Television Digital News Association)

De ***Edward R. Murrow Awards*** (net te betiizjen mei fjouwer oare prizen dy't deselde namme hawwe) binne in groep Amerikaanske sjoernalistike prizen dy't sûnt 1971 ienris yn it jier útrikt wurde troch de *[[Radio Television Digital News Association]]* (RTDNA) as erkenning foar wat dy organisaasje omskriuwt as "treflike prestaasjes op it mêd fan 'e elektroanyske sjoernalistyk".

Oanmeldings foar de prizen wurde beoardiele troch in sjuery besteande út sjoernalistike ekspêrs, en regionale stjoerders wurde dêrby per regio beoardiele. De finalisten krije elts in *Edward R. Murrow Regional Award* en meie dan ek meidwaan foar de lanlike prizen. It is mooglik dat de sjuery kedizet dat net ien fan 'e meidoggers foar in priis yn oanmerking komt, wat betsjut dat der dan gjin priis yn dy kategory of regio útrikt wurdt. Bekende winners fan 'e *Edward R. Murrow Award* binne CNN, ABC News, CBS News, NBC News en ESPN. In folsleine list mei winners is beskikber op 'e webside fan 'e RTDNA.

## Keppelings om utens
* Offisjele webside fan 'e RTDNA
Edward R. Murrow Award

"***Edward R. Murrow Award***" hat yn de Wikipedy ferskate betsjuttings, allegear ferwizend nei prizen dy't ferneamd binne nei de Amerikaanske sjoernalist Edward R. Murrow:

* ''Edward R. Murrow Award'' (''Corporation for Public Broadcasting''), in Amerikaanske priis dy't sûnt 1977 útrikt wurdt oan radiopersoanlikheden
* ''Edward R. Murrow Award'' (''Overseas Press Club of America''), in Amerikaanske priis dy't sûnt 1978 útrikt wurdt foar de "bêste tillefyzje-ynterpretaasje of -dokumintêre oer ynternasjonale saken"
* ''Edward R. Murrow Award'' (''Radio Television Digital News Association''), in Amerikaanske priis dy't sûnt 1971 útrikt wurdt oan nijsstjoerders
* ''Edward R. Murrow Award'' (Steatsuniversiteit fan Washington), in Amerikaanske ûnderskieding foar treflike studinten op it mêd fan sjoernalistyk/kommunikaasjekunde dy't sûnt 1992 útrikt wurdt troch it Edward R. Murrow Kolleezje foar Kommunikaasjekunde fan 'e Steatsuniversiteit fan Washington

* *[[Edward R. Murrow Award for Excellence in Public Diplomacy]]*, in Amerikaanske priis dy't útrikt wurdt oan wurknimmers fan it Amerikaansk Ministearje fan Bûtenlânske Saken troch de Fletcher Skoalle fan 'e Tufts Universiteit
Presintator

In **presintator** of **presintatrise** is in persoan dy't programma's presintearret op 'e tillefyzje of mooglik op 'e radio, al wurdt yn dat lêste gefal yn 'e regel sprutsen fan in radiopresintator. Ek eveneminten dy't net útstjoerd wurde, kinne in presintator hawwe. Faak is in presintator ek (of fral) wurksum yn in oare funksje, lykas dy fan akteur, sjonger of model.

Der binne ferskate spesifike soarten presintators:
* Fideojockey of VJ: de presintator fan in popmuzykprogramma op 'e tillefyzje.
* Kwismaster: de presintator fan in kwis of spulprogramma, dy't behalven as gasthear ornaris ek de skiedsrjochter is. Grutte kwismasters út it ferline wiene op 'e Nederlânske tillefyzje Willem Ruis, Fred Oster, Rudi Carrell, Hans van der Togt, Ted de Braak en Jos Brink. Noch altyd aktyf binne û.m. Linda de Mol en Caroline Tensen.
* Nijslêzer: de presintator fan in nijsbulletên, lykas it *[[NOS Journaal]]* of it *[[RTL Nieuws]]*. In nijslêzer is nettsjinsteande de namme ek in nijsskriuwer, en dêrmei behalven presintator ek sjoernalist. Foarbylden: Pia Dijkstra, Joop van Zijl, Fred Emmer, Eva Jinek, Astrid Kersseboom, Annechien Steenhuizen, Sacha de Boer, Philip Freriks, Rob Trip, Rick Nieman en Merel Westrik.
** Nijsanker (ôflaat fan 'e Ingelske term *anchor* of *anchorman*): de fêste nijslêzer fan in deistich nijsbulletên.
* Omropper: immen dy't op 'e tillefyzje spesifyk yn byld brocht wurdt om programma's oan te kundigjen. Yn Nederlân is soks efterhelle, mar op 'e Flaamske tillefyzje bestiet it noch altyd. Foarhinne makken yn Nederlân lju as Hans van der Togt, Hans van Willigenburg, Myrna Goossen, Julia Samuël en Quinty Trustfull karriêre as omroppers.
* Radiopresintator: de presintator fan in programma op 'e radio.
** Discjockey of DJ: de presintator fan in popmuzykprogramma op 'e radio, bgl. Chiel Beelen en Jeroen van Inkel.
* Waarman: de presintator fan it waarsegmint fan it nijsbulletên, yn 'e regel in diplomearre meteorolooch. Foarbylden: Hans de Jong, Jan Pelleboer, Piet Paulusma, Erwin Krol, Peter Timofeeff, Diana Woei en Marco Verhoef.
Emmy Award

De ***Emmy Awards*** binne in groep Amerikaanske prizen dy't jierliks yn in grut tal kategoryen útrikt wurde oan programma's, produsinten en yndividuën yn 'e tillefyzjewrâld. Se wurde rûnom beskôge as de wichtichste Amerikaanske tillefyzjeprizen, en korrespondearje datoangeande mei de *[[Oscar]]s* (foar film), de *[[Tony Award|Tonys]]* (foar toaniel) en de *[[Grammy Award|Grammys]]* (foar muzyk).

## Underskate ''Emmys''
Om't de *Emmys* oan tige ferskate sektors fan 'e tillefyzje-yndustry útrikt wurde, besteane der 6 ferskillende útrikkingsseremoanjes jiers, dy't organisearre wurde troch 3 ferskillende organisaasjes. It bekendst en meast prestizjeus binne de *[[Primetime Emmy]]s* (foar jûnstillefyzje), dy't útrikt wurde troch de *[[Academy of Television Arts & Sciences]]* (ATAS), en de *[[Daytime Emmy]]s* (foar deitillefyzje), dy't útrikt wurde troch de *[[National Academy of Television Arts & Sciences]]* (NATAS). De NATAS organisearret dêrnjonken ek de útrikking fan 'e *[[Technology and Engineering Emmy Award]]s* (foar tillefyzjetechnyk), de *[[Sports Emmy Award]]s* (foar sportferslachjouwing) en de *[[News and Documentary Emmy Award]]s* (foar nijsprogramma's en dokumintêres). Fierders binne der dan noch de *[[International Emmy Award]]s*, foar ynternasjonale tillefyzje, dy't útrikt wurde troch de *[[International Academy of Television Arts & Sciences]]* (IATAS). Dêrnjonken wurkje de NATAS en de ATAS gear by de útrikking fan *[[Regional Emmy Award]]s*, foar regionale tillefyzje yn tweintich ûnderskate regio's fan 'e Feriene Steaten.

## Skiednis
De ATAS rjochte yn 1949 de *Emmy Award* op as in middel om it medium tillefyzje te promoaten, dat doe noch yn 'e berneskuon stie. De earste jierren wie de útrikking in regionaal barren, dat folslein op Los Angeles en omkriten taspitst wie, en ek allinnich dêr útstjoerd waard. Yn 'e fyftiger jierren waard der in nasjonaal evenemint fan makke, en yn 1955 waard yn New York de NATAS oprjochte as susterorganisaasje fan 'e ATAS, om 'e leden oan 'e eastkust te tsjinjen en teffens om dêr tafersjoch op 'e útrikking te hâlden. De NATAS stifte yn 'e jierren dêrnei njoggentjin regionale ôfdielings ferdield oer de hiele Feriene Steaten, dy't (mei de ATAS foar de krite fan Los Angeles) ferantwurdlik waarden foar de útrikking fan 'e regionale *Emmys*. Oarspronklik waarden de nasjonale *Emmys* ienris yn it jier allegear tagelyk útrikt, mar nei't de ATAS en de NATAS yn 'e santiger jierren spul krigen hiene, waard yn 1977 besletten om 'e boel op te dielen en elk har eigen paad te gean. De ATAS behold de (wichtichste) útrikking fan 'e prizen foar jûnstillefyzje, wylst alle oare prizen nei de NATAS giene. De beide organisaasje kamen wol oerien om 'e rjochten op 'e trofee en it hannelsmerk te dielen. Underwilens wie 1969 de IATAS oprjochte om in ynternasjonale ferzje fan 'e *Emmy Awards* op te setten.

## Keppelings om utens
* Offisjele webside fan 'e ''Emmy Awards'' fan 'e ATAS
* Offisjele webside fan 'e ''Emmy Awards'' fan 'e NATAS
* Offisjele webside fan 'e ''International Emmy Awards'' fan 'e IATAS
Sintaluta (Saskatchewan)

**Sintaluta** (útspr.: [sɪntǝ'lu:tǝ]; Assiniboin: Įštágitų, útspr.: [ĩʃ'ta:ɡitũ]) is in lyts plak (formeel in *town*) yn 'e plattelânsgemeente Indian Head, yn it suden fan 'e Kanadeeske provinsje Saskatchewan. It leit 85 km beëasten de stêd Regina, en hie neffens gegevens fan 'e folkstelling fan 2006 doe 98 ynwenners. It haadkertier fan 'e Carry the Kettle Earste Naasje (*Carry the Kettle First Nation*), in Assiniboin-stamme, is yn Sintaluta fêstige.

## Skiednis
Sintaluta waard stifte yn 1881. De namme komt út 'e Lakota-taal, en betsjut "sturt fan 'e reade foks". Yn 't earstoan wie it fral in plak dêr't kolonisten dy't fierder op nei it westen soene, stilholden om 'e lêste foarrieden yn te slaan. De earste tsjerke waard der yn 1897 boud troch presbyterianen, wêrnei't de metodisten en de anglikanen der yn 'e folgjende jierren ek gau eigen godshuzen sette lieten. Yn 1907 krige Sintaluta formeel de status fan *town*. Al sûnt it begjin fan 'e tweintichste iuw is it stedsje ien fan 'e grutste nôt-produsinten fan Kanada.
Carry the Kettle Nakoda Naasje

De **Carry the Kettle Nakoda Naasje** (Ingelsk: *Carry the Kettle Nakoda Nation*; Assiniboin: *Ceģa'kin Nakoṫa Oyáṫe*, útspr. [ʧeɡʰaʔkin nakʰoda ojaːde], likernôch: "tsjeek-ha-kyn nak-hoo-da oo-jaa-dee") is in Yndiaanske stamme-organisaasje yn Kanada, mei eigen reservaten yn it suden fan 'e provinsje Saskatchewan. Foarhinne wie de namme **Carry the Kettle Earste Naasje** (*Carry the Kettle First Nation*), en dy oantsjutting wurdt ek no noch wol brûkt. ("Earste naasje" is in Kanadeeske oantsjutting foar in Yndianestam of -troep.) De Carry the Kettle Nakoda Naasje bestiet as offisjele stamme-organisaasje sûnt 1877, en hie neffens gegegevens út 2006 2.188 leden. It haadkertier is fêstige yn Sintaluta, yn Saskatchewan. De leden fan 'e Carry the Kettle Nakoda Naasje besteane út etnyske Assiniboin (*Assiniboine*), in folk dat nau besibbe is oan 'e Sû (*Sioux*).

## Reservaat
De Carry the Kettle Nakoda Naasje hat in eigen reservaat, te witten: it Assiniboin Reservaat 76 (*Assiniboine 76 Reserve*), 18 km besuden Sintaluta en 80 km eastlik fan Regina, mei in oerflak fan 165,9 km². Fan 'e krapoan 2.200 stamleden wennen der yn 2006 757 yn dat reservaat, dêr't op it mêd fan foarsjennings û.m. in legere skoalle, in klinyk, in tradisjonele *healing lodge*, in benzinepomp en in eko-toerisme-ûndernimming fêstige binne. De stamme hat ek noch in lytser reservaat, it Carry the Kettle Reservaat 76-18,19,22 (*Carry the Kettle 76 Reserve-18,19,22*), dat 21 km noardeastlik fan Sintaluta leit en likernôch 192½ ha beslacht. Mei 34 oare stammen út súdlik Saskatchewan en Manitoba dielt de Carry the Kettle Nakoda Naasje fierders it Ferdrach Nû. 4 Reservaatgrûnen Yndianereservaat 77 (*Treaty No. 4 Reserve Grounds 77 Indian Reserve*). De stamme is lid fan 'e Federaasje fan Yndiaanske Naasjes fan Saskatchewan, in yntertribaal gearwurkingsferbân. 

## Skiednis
Hoewol't de Assiniboin fan wat letter de Carry the Kettle Nakoda Naasje wurde soe, net by de oarspronklike ûndertekening fan it Ferdrach Nû. 4 mei fertsjintwurdigers fan 'e Britske Kroan belutsen wiene, tekenen se op 25 septimber 1877 dat ferdrach dochs noch. Se setten yn op in reservaat bewesten Cypress Mountain, en yn 't earstoan liek it dêr ek op ta te gean, mar yn juny 1882 waarden se twongen om nei Indian Head te ferhúzjen. Trije jier letter, yn juny 1885, waard harren dan einlings in reservaat tawiisd, besuden Sintaluta.

De lieder fan 'e Assiniboin-troep, Lange Tinte, waard opfolge troch Man-dy't-de-Jas-Naam, en dy waard yn 1891 wer opfolge troch Draach-de-Tsjettel (*Carry the Kettle*), nei wa't de troep ferneamd waard. De Carry the Kettle Nakoda Naasje boude in skoandere keppel kij op, en hold fierders ek skiep, foar de wol. De froulju breiden sokken, wanten en earwaarmers foar eigen gebrûk en foar de ferkeap, en wurken fierders ek as húshâldsters, wylst de manlju kachelhout en hea ferkochten, en as deihierarbeiders en boufakkers wurken.

## Keppelings om utens
Offisjele webside fan 'e Carry the Kettle Nakoda Naasje
Little Black Bear Earste Naasje

De **Little Black Bear Earste Naasje** (Ingelsk: *Little Black Bear First Nation*; Kry: ᑲᐢᑭᑌᐤ ᒪᐢᑿ ᒪᐢᑯᓯᐢ, *Kaskitêw-maskwa-maskosis*) is in Yndiaanske stamme-organisaasje yn Kanada, mei eigen reservaat yn it suden fan 'e provinsje Saskatchewan. De namme fan 'e stamme wurdt ek wol (yn 'e besitlike foarm) werjûn as Little Black Bears Earste Naasje (*Little Black Bear's First Nation*). ("Earste naasje" is in Kanadeeske oantsjutting foar in Yndianestam of -troep.) De Little Black Bear Earste Naasje bestiet as offisjele stamme-organisaasje sûnt 1874, en it haadkertier is fêstige yn Goodeve, yn Saskatchewan.

## Demografy
Neffens gegegevens út 2006 hie de Little Black Bear Earste Naasje doe 452 leden. Dat binne etnyske Kry (*Cree*) fan 'e Flakte-Kry-substamme, en út etnyske Assiniboin (*Assiniboine*), in folk dat nau besibbe is oan 'e Sû (*Sioux*). It is wat dreech om 'e stamme neffens etnyske linen op te spjalten mei't der mar frijwat yninoar omtroud is, mar rûchwei kin der in ferdieling makke wurde yn 250 Kry en 200 Assiniboin.

## Reservaat
De Little Black Bear Earste Naasje hat in eigen reservaat, te witten: it Little Black Bear Reservaat 84 (*Little Black Bear 84 Reserve*), yn 'e File Hills, 4 km súdwestlik fan Goodeve. It hat in oerflak fan 68,8 km², en fan 'e 450 stamleden wennen der yn 2006 158. Op it mêd fan foarsjennings binne yn it reservaat û.m. kantoaren fan 'e stamme-organisaasje, in seal foar gearkomsten en in swimbad. De stamme is fierders eigner fan perselen lân yn Balcarres, dêr't se kantoaren hawwe, en yn Fort Qu'Appelle, dat noch ûntwikkele wurde moat. Mei 34 oare stammen út súdlik Saskatchewan en Manitoba dielt de Little Black Bear Earste Naasje fierders it Ferdrach Nû. 4 Reservaatgrûnen Yndianereservaat 77 (*Treaty No. 4 Reserve Grounds 77 Indian Reserve*). De stamme is lid fan 'e Federaasje fan Yndiaanske Naasjes fan Saskatchewan, in yntertribaal gearwurkingsferbân. 

## Skiednis
Op 15 septimber 1874 ûndertekene it Kry-opperhaad Keeskeehewmuscoomuskwa, in namme dy't oerset wurde kin as Lytse Swarte Bear (Ingelsk: *Little Black Bear*), it Ferdrach Nû. 4 mei Britske koloniale regear fan Kanada. Dêrnei sette er him mei syn mingde Kry-Assiniboin-troep nei wenjen yn it reservaat dat foar harren oprjochte wie. Lykas de measte Yndianen yn súdlik Saskatchewan leine de leden fan 'e Little Black Bear Earste Naasje harren yn it reservaat ta op 'e lânbou, wêrby't se foarútbuorken safolle as de beskikbere technology, it pleatslike klimaat en it regearingsbelied harren dat tastie.

## Keppelings om utens
*Offisjele webside fan 'e Little Black Bear Earste Naasje
Gouden Nimf

De **Gouden Nimf** (Frânsk: *Nymphe d'Or*) is de namme fan 'e prizen dy't ien kear yn it jier útrikt wurde oan 'e winners fan 'e Offisjele Wedstryd fan it Tillefyzjefestival fan Monte Carlo (*Festival de Télévision de Monte-Carlo*), yn Monte Carlo, yn Monako. De earste kear dat de Gouden Nimf útrikt waard, wie yn 1961, doe't prins Rainier III fan Monako it Tillefyzjefestival oprjochte om "in nije keunstfoarm oan te fiterjen, yn 'e tsjinst fan frede en ûnderling begryp tusken minsken". De útrikkingsseremoanje fan 'e Gouden Nimfen is it hichtepunt en de ein fan it Tillefyzjefestival fan Monte Carlo. Oan 'e Offisjele Wedstryd dogge elts jier tillefyzjeprogramma's út mear as 30 lannen fan oer de hiele wrâld mei.

De Gouden Nimf-trofeeën binne kopyen op lytse skaal fan it byldhouwurk *[[La nymphe Salmacis]]*, fan 'e Monegaskyske keunstner François Joseph Bosio, dy't "haadbyldhouwer" oan it Frânske hof wie ûnder kening Loadewyk XVIII. It orizjinele wurk makket diel út fan 'e kolleksje fan it Louvre, yn Parys.

## Kategoryen
;Gewoane kategoryen
De Gouden Nimf wurdt útrikt yn fiif gewoane kategoryen en ien spesjalenien:
* bêste tillefyzjesearje – drama en komeedzje
* bêste minysearje
* bêste tillefyzjefilm
* bêste nijsprogramma
* ynternasjonale tillefyzjepublykspriis
* de Eare-Gouden Nimf (in spesjale gouden nimf dy't útrikt wurdt oan in foaroansteand yndividu út 'e tillefyzjewrâld foar syn of har bûtengewoane bydrage dêroan; net elts jier útrikt)

;Spesjale kategoryen
Dêrnjonken binne der ek noch ferskate spesjale prizen dy't ûnder deselde seremoanje útrikt wurde:
* de Parsepriis fan it Ynternasjonale Komitee fan it Reade Krús (foar in dokumintêre dy't it bêste de begjinsels fan 'e ynternasjonale humanitêre wetjouwing werjout en in hjoeddeistich wapene konflikt beljochtet fanút it eachpunt fan 'e slachtoffere boargerbefolking)
* de Priis fan it Monegaskyske Reade Krús (yn 1948 oprjochte troch prins Loadewyk II fan Monako, foar in minysearje of tillefyzjefilm dy't it bêste teminsten ien fan 'e sân fûnemintele prinsipes fan it Reade Krús toant: humaniteit, ûnpartijichheid, ûnôfhinklikheid, neutraliteit, goeddiedichheid, ienheid en universelens.)
* de AMADE-Priis (útrikt troch de *Association Mondiale des Amis de l'Enfance* of Wrâldassosjaasje fan Bernefreonen, oan in tillefyzjeprogramma dat geweldleazens oanmoediget yn ferbân mei bernerjochten)
* de Sulveren Do (priis fan 'e Katolike Wrâldassosjaasje for Kommunikaasje (SIGNIS), útrikt oan programma's dy't artistike en technyske talinten brûke om respekt, rjochtfeardichheid en kristlike wearden út te dragen)
* de Spesjale Priis fan Prins Rainier III (oprjochte troch prins Albert II fan Monako ta oantins fan syn heit, prins Rainier III, foar de bêste nijsdokumintêre op it mêd fan miljeu en natoerbeskerming)
* de Kristallen Nimf (oprjochte yn 2013 foar in tillefyzje-akteur of -aktrise dy't mei syn/har karriêre in treflike bydrage levere hat oan 'e tillefyzjewrâld; de earste winner wie Donald Sutherland)

## Keppelings om utens
* Offisjele webside fan Tillefyzjefestival fan Monte Carlo
Francesca Le

**Francesca Le**, echte namme: **Erika Sherwood** (Los Angeles, 28 desimber 1970), is in Amerikaansk neakenmodel, stripper, pornografysk aktrise en pornoregisseur fan Meksikaansk etnysk komôf, wa har namme oft ek wol (mis)stavere wurdt as Francesca Lé, Francesca Lee, Francesca Leigh en Francesca Lei, en dy't yn it ferline ek wol gebrûk makke hat fan 'e artystenammen Erica Estrada en Francesca. Neffens har offisjele opjefte is se 1.57 m, mei in gewicht fan 52 kg en kupmaat 34C.

## Libben en karriêre
Francesca Le, dy't in nicht fan pornoaktrise Krystal Summers is, waard ein 1970 berne yn it Kalifornyske Los Angeles. Se begûn yn 1990 as neakenmodel te posearjen foar ûnderskate Amerikaanske neakenblêden, en wurke letter ek as stripper yn guon stripklubs. Yn 1992, doe't se 21 jier wie, makke se har debút yn in pornografyske film. Yn 1994 hold Le op mei aktearjen, en sette se ynstee útein mei it regisearjen fan pornofilms. Nei 1997 wurke se ek op 'e ferkeapôfdieling fan 'e pornostudio *[[Extreme Associates]]*, dêr't se yn 'e kunde kaam mei har lettere man, pornoakteur Mark Wood.

Yn 2000 makke Le har *comeback* as pornoaktrise. Yn 2002 troude se mei Wood, en datselde jiers rjochten se tegearre it pornolabel *LeWood Productions* op, dat syn distribúsje oarspronklik dwaan liet troch *Exquisite Multimedia* en *Juicy Entertainment*, mar sûnt 2012 in op dat mêd in oerienkomst hat mei pornogigant *[[Evil Angel (filmstudio)|Evil Angel]]*. Mids 2014 wie Le noch altyd aktyf as sawol pornoaktrise as pornoregisseur.

Neffens de Internet Adult Film Database (IAFD) hat hja ûnderwilens yn mear as 520 pornofilms spile, wylst se der mear as 130 regisearre hat. Dêrby hat se û.m. wurke foar sokke foaroansteande labels as *[[Evil Angel (filmstudio)|Evil Angel]]*, *[[Elegant Angel]]*, *[[Third Degree Films]]*, *[[Zero Tolerance (filmstudio)|Zero Tolerance]]*, *[[VCA Pictures]]*, *[[Diabolic Video]]*, *[[Devil's Film]]*, *[[Sin City (filmstudio)|Sin City]]*, *[[Jules Jordan Video]]*, *[[Pure Play Media]]*, *[[Digital Playground]]*, *[[Wicked Pictures]]*, *[[Vivid Entertainment]]*, *[[Red Light District]]* en *[[Anabolic Video]]*. Teffens hat se in protte wurke foar pornosites as *[[Brazzers]]*, *[[Kink.com]]* en *[[Muffia]]*. Le hat troch de jierren hinne 2 *[[AVN Award]]s* (de *[[Oskar|Oskars]]* fan 'e pornoyndustry) wûn, wylst se foar nochris 8 oaren nominearre west hat. Se is ynhuldige yn sawol de *AVN Hall of Fame* as de *XRCO Hall of Fame*. Ek wûn se yn 2014 noch in *[[XRCO Award]]* foar milf fan it jier.

Yn 2011 hie Francesca Le in lyts iroanysk kameoroltsje yn 'e fideoklip fan it nûmer *P.A.P. (People against Porn)* fan 'e Noarske technomuzikanten *[[Da Tweekaz]]*. Dat waard produsearre troch muzykprodusint *[[Dirty Workz]]*.

## Prizen en nominaasjes

## Keppelings om utens
* Offisjele webside fan Francesca Le
* Biografy en filmografy fan Francesca Le yn 'e ''Internet Movie Database'' (IMDb)
* Biografyske gegevens en filmografy fan Francesca Leyn 'e ''Internet Adult Film Database'' (IAFD)